El Consell declara BIC el fons d'art de Sa Nostra fins a la meitat del segle XX i la col·lecció de numismàtica :: Home :: Consell de Mallorca\nMoment de la votació de la declaració BIC de part del fons pictòric de Sa Nostra i de la col·lecció de numismàtica, avui al Ple del Consell de Mallorca.\nLa declaració de BIC aprovada avui en el Ple del Consell de Mallorca afecta, d'una banda, 125 pintures del fons d'art de Sa Nostra datat fins a mitjan segle XX i, de l'altra, la col·lecció de numismàtica de l'entitat formada per 484 monedes que abasten tots els períodes culturals històrics de les Balears i Pitiüses -des del període púnic d'Eivissa fins a la Guerra civil espanyola-.\nEn paraules del vicepresident primer i conseller de Cultura, Patrimoni i Esports, Francesc Miralles, "aquesta declaració farà possible que les dues col·leccions no se puguin disgregar i que l'administració competent, en aquest cas el Consell de Mallorca, n'estigui al corrent de la seva ubicació i tenguem coneixement de qualsevol moviment previst". Miralles ha destacat la col·laboració que ha ofert la propietat durant tot el procés de catalogació dut a terme pels tècnics de Patrimoni: "unes tasques que han constatat que les peces es troben en un bon estat de conservació. En aquest cas l'administració ha actuat en el moment que toca i no hem de plànyer la fuita de part d'aquestes col·leccions".\nMiralles ha apuntat que la declaració BIC d'aquestes dues col·leccions ha de servir per fomentar la divulgació i coneixement d'aquestes entre la població. I ha explicat que des de Patrimoni del Consell de Mallorca es continua fent feina en l'anàlisi del valor patrimonial de la col·lecció pictòrica de Sa Nostra de la segona meitat del segle XX fins a dia d'avui.\nLes dues col·leccions BIC de Sa Nostra\nPel que fa a la col·lecció pictòrica -formada per més d'un centenar de pintures, dibuixos i obra gràfica-, el valor rau en el fet que és una col·lecció clau per explicar l'art a les Illes, especialment a Mallorca entre el segle XIX i la primera meitat del XX. A això se suma la qualitat individual de moltes de les peces i la representació de figures i espais clau en la història -com ara, el rei En Jaume o visions històriques de la ciutat de Palma. Valors que la converteixen en una col·lecció incomparable, fet que la fa mereixedora de la màxima protecció que preveu la Llei 12/98 del patrimoni històric de les Illes Balears. Els informes tècnics constaten també que l'estat de conservació de les peces, en general, és bo, ja que moltes han estat restaurades o, com a mínim, tutelades per l'entitat.\nPel que fa a la col·lecció de numismàtica de Sa Nostra, és l'alt nombre d'encunyacions fetes a les seques balears i, en especial, la de Mallorca el que li proporciona un valor afegit, i la converteix en mereixedora de la declaració de bé d'interès cultural. La col·lecció és una mostra claríssima de les encunyacions fetes per la seca de Mallorca, que va estar en funcionament des de Jaume II de Mallorca fina a 1787. També hi són presents les encunyacions fetes durant la Guerra del Francès, així com un conjunt de monedes púniques i de monedes islàmiques encunyades a Mallorca que corroboren l'alt valor documental i històric del conjunt.\nLa declaració com a bé d'interès cultural implica un seguit de mesures de protecció. D'una banda, s'ha de mantenir la unitat de les dues col·leccions i aquestes s'han d'ubicar en un espai amb les condicions adequades per a una conservació correcta.\nLa propietat també ha de comunicar al Servei de Patrimoni del Consell de Mallorca qualsevol acte jurídic i tècnic que es pugui produir en el fons que són objectes d'aquesta protecció. A més, qualsevol intervenció de conservació o restauració que s'hagi de dur a terme a les peces que formen part d'aquestes dues col·leccions necessitaran l'autorització prèvia de la Comissió Insular de Patrimoni Històric.


Specialisterne a les Nacions Unides: commemorant el Dia Mundial de Conscienciació sobre l'Autisme - Specialisterne\nAvui, 8 d’abril, Nacions Unides ha celebrat, juntament amb la Specialisterne Foundation, el seu esdeveniment amb ocasió del Dia Mundial de Conscienciació sobre l’Autisme. En format virtual degut a la pandèmia i retransmès en directe per UN Web TV (on es pot veure el vídeo de l’esdeveniment), ha comptat amb la participació en directe de 8.600 persones de més de 100 països.\nEn Thorkil ha destacat com ha canviat el mercat de treball des de 2015, quan Specialisterne va participar per primer cop en aquest esdeveniment anual. Avui ja és un fet que els programes d’inclusió de la neurodiversitat tenen beneficis per a les empreses: Primer, permeten accedir al talent. Segon, fer els entorns laborals més inclusius ajuda a tots els empleats. I tercer, aquests mateixos empleats estan més satisfets i orgullosos de pertànyer a les seves organitzacions.\nEn Thorkil també ha destacat la creació d’un “Inclusion Award”, que buscarà premiar les millors iniciatives d’inclusió de la neurodiversitat.\nL’esdeveniment també ha comptat amb la participació d’altres persones de diferents països, destacant la participació de moltes que es troben dins l’espectre. Han explicat com els ha afectat la pandèmia, les especials dificultats a les que s’enfronten moltes dones amb autisme, les seves experiències laborals, la seva preocupació per què hi hagi més connexió entre el sistema educatiu i el món empresarial i altres aspectes relacionats.\nEntre aquestes persones s’hi trobava Juan José Sibaja, format per Specialisterne Espanya i actualment treballant a Procter & Gamble Costa Rica, el qual ha destacat que treballa en una “organització centrada en les persones, on hi ha un diàleg obert i on podia aprendre cada dia”.


'Tocats de Lletra' homenatja el poeta Joan Vinyoli i sopa amb els germans Nadal El dimecres l’obra teatral “Cremades d...\nDimecres el Lluís de Peguera acollirà la propera activitat per ensenyar els joves actituds cíviques Sota el títol 'Game over. Incivisme fora de...\nEcoviure amplia la seva àrea d'influència incrementant el nombre de visitants procedents de fora de la comarca del Bages La fira, que ha rebut prop de 12.000 visitants, co...\nEl Manresa Zombie Walk i Terrorífic apleguen unes 300 persones al Casal de les Escodines El taller de maquillatge de morts vivents, els d...\n'Tocats de Lletra' homenatja el poeta Joan Vinyoli i sopa amb els germans Nadal\nEl dimecres l’obra teatral “Cremades d’últim grau” al Kursaal i una conferència a càrrec del comissari de l’Any Vinyoli, Jordi Llavina, aproparan aquest autor als ciutadans. El dijous els germans Joaquim i Rafael Nadal seran els protagonistes del sopar literari a l’Espai Rubiralta.\nDimecres el Lluís de Peguera acollirà la propera activitat per ensenyar els joves actituds cíviques\nSota el títol 'Game over. Incivisme fora de Joc!' es porten a terme sessions grupals en els centres Pius Font i Quer, La Salle, Lluís de Peguera, Cal Gravat i Lacetània adreçades als alumnes de 4t d’ESO, 1r de batxillerat o el 1r curs d’un cicle formatiu de grau mitjà (CFGM).\nEcoviure amplia la seva àrea d'influència incrementant el nombre de visitants procedents de fora de la comarca del Bages\nLa fira, que ha rebut prop de 12.000 visitants, consolida Manresa com a capital de l’ecologia i la sostenibilitat de la Catalunya Central. Unes 2.000 persones han participat al llarg de tot el cap de setmana en les diferents activitats divulgatives vinculades a la fira\nMedi Ambient,Vine a Manresa\nEl Manresa Zombie Walk i Terrorífic apleguen unes 300 persones al Casal de les Escodines\nEl taller de maquillatge de morts vivents, els dos platons fotogràfics per retratar-los, la rua apocalíptica i el festival de curtmetratges de terror, amb un 80% d’ocupació, van ser les estrelles del certamen.\nL'Ajuntament farà aquest divendres millores al paviment a cinc passos de vianants de la ciutat\nTambé és previst arranjar el paviment a l’enllaç d’accés de la carretera C-55 des de la carretera de Viladordis.\nL'Ajuntament fa una actuació per millorar la seguretat del trànsit al carrer Francesc Moragas\nEls treballs formen part de les peticions del districte de Ponent\nDemà dimarts no hi haurà mercat a la Font dels Capellans\nEl mercat, que se celebra cada dimarts de de les 8 del matí a les 2 del migdia, tanca els dimarts que coincideix amb els dies de Nadal, Sant Esteve, Any Nou o Reis, tal com estableix l’ordenança de venda no sedentària.\nEls Reis Mags d’Orient reparteixen il·lusió a Manresa\nEn una Plaça Major plena de gom a gom, l’alcalde Valentí Junyent ha rebut aquest vespre a Ses Majestats i els ha demanat que l’any 2015 suposi la fi de la crisi i que portin salut, esperança i il·lusió per al futur.\nAfectacions al trànsit amb motiu de la Cavalcada de Reis\nEl dilluns 5 de gener a partir de les 6 de la tarda es tallarà el trànsit a diversos carrers de la ciutat. Igualment el servei de bus urbà es veurà afectat en totes les línies a excepció de la Línia 8 Perimetral – Estacions.


Antisocial: teatre jove a la Sala Beckett | Institut Moisès Broggi\nIniciActivitatsAntisocial: teatre jove a la Sala Beckett\nActivitatsDepartamentsCastellàVisual i plàsticaInstitutESOFeaturedProjecte de 2n d'ESO\nEl passat divendres 11 de desembre els alumnes de segon d’ESO van assistir a l’assaig d’Antisocial. Els alumnes no només van tenir el privilegi d’assistir a un assaig de la representació tot just un dia abans de la seva estrena a la Sala Beckett de Gràcia, sinó que, a més a més, en acabar l’assaig van poder parlar amb l’autor de l’obra, Bogdan Georgescu, i el director de la posada en escena, Aleix Fauró.\nAntisocial, una obra de teatre jove que parteix d’un cas real succeït a un institut romanès, va generar entre alumnes, autor i director tot un debat al voltant del paper dels professors, els pares i els alumnes en el sistema educatiu, tot establint comparacions entre el sistema representat a l’obra (el romanès) i el nostre.\nLa sortida s’emmarca dins del projecte artístic de segon d’ESO, en el qual podrem gaudir a partir de gener de la col·laboració de la Sala Beckett per treballar continguts de teatre juvenil i contemporani.\nArticle anteriorTaller Educa Endesa\nArticle següentCompartim coneixement des del treball de recerca al batxillerat


Poques veus neguen avui dia l’emergència climàtica i el perill que representa pel futur. Enfront d’aquesta amenaça, cal impulsar una transició ambiental justa, garantir el treball digne en un planeta sostenible, i en aquesta transició el sindicalisme s’ha de reivindicar com a subjecte actiu. El repte que tenim davant pot ser una oportunitat per un canvi en el model econòmic i per fer avançar la justícia social.\ndossier: Transició justa\nDediquem el dossier d’aquest número del Butlletí a la transició justa. La nostra reflexió es fa a partir del reconeixement de que l’emergència climàtica i la crisi ambiental ja són un fet i que el debat és com les mitiguem i com ens adaptem a les conseqüències, algunes de les quals són ja irreversibles en el curt termini.\nL'Aula de Treball i Societat és un espai de reflexió i anàlisi sobre el treball, l’economia i el model productiu, la cohesió social i la democràcia, vinculat amb la Fundació Cipriano García i CCOO. En aquest número presentem la conferència “el dret de vaga, avui” impartida per Joaquín Pérez Rey, doctor en dret i actual secretari d’Estat de Treball i Economia Social. Jonathan Gallego presenta l’acte, que modera Cristina Torre.\nL'actualització de les perspectives globals de l'FMI suggereixen una certa estabilització que, en tot cas, dependrà de l'evolució del comerç global i de les tensions geopolítiques. Catalunya presenta un cert apaivagament del seu creixement econòmic, especialment en la indústria, però que encara genera ocupació, tot i que de baixa qualitat. És hora d'inversions en el teixit productiu i de polítiques amb dotació pressupostària per donar sostenibilitat i sentit social al creixement.\nAquesta secció vol debatre sobre les noves realitats que estan transformant el panorama actual i creen espais de precarietat social i laboral: la digitalització de l’economia, el treball a les plataformes, les noves formes de produir... En aquest número, ens fem ressò de l’article de Carles del Barrio “trabajar con derechos en la digitalización” publicat a Alternativas Económicas.\nLa Fundació Cipriano García de CCOO de Catalunya ha organitzat conjuntament amb la Fundació Nous Horitzons i la Universitat Autònoma de Barcelona un postgrau sobre Idees i Experiències Polítiques Transformadores del qual us presentem una selecció dels treballs finals. En aquest número presentem el de Marian Pérez “La clase trabajadora del siglo XXI: modelos de representación y participación sindical”.\nHem publicat ja sis números del Butlletí Treball, Economia i Societat. En ells hem aprofundit en matèries com el treball a l’economia de plataforma, el sector turístic, les desigualtats, Europa, la fiscalitat i la transició justa. També hem analitzat la conjuntura econòmica, presentat indicadors sociolaborals, treballs acadèmics, conferències i documents de reflexió sindical. Aquesta secció et permetrà accedir a la col·lecció completa del BTES.\nConsell de redacció d’aquest número: Llorenç Serrano, Carlos del Barrio, José Manuel Jurado, Salvador Clarós, Laura Diéguez, David Monsergas.


Fa uns mesos es va presentar en societat la Maleta de l'Aigua, que està formada per diversos jocs produïts en col·laboració entre Dones d'Aigua de Terrassa, la Llibreria Synussia i Enginyeria Sense Fronteres en el si de la Taula d’Educació i l'Observatori de l’Aigua...\nL’Observatori de l’Aigua de Terrassa (OAT) participarà aquest diumenge, 15 de maig, a la Fira d'entitats del Districte 6. La vostra presència és cabdal i, per això, us convidem aquest diumenge, dia 15 de maig, de 10 a 14h, a visitar-nos i gaudir d'aquesta trobada...\nNo ho podem negar, el grup de treball del Dret Humà a l’Aigua i Justícia Social de l’OAT (Observatori de l’Aigua de Terrassa), ens sentim satisfetes de la feina feta. Podríem haver anat molt més lluny en el contingut d’aquesta nova instrucció, segur, però som...\nAvui, 22 d'abril és el dia de la Mare Terra. A les «mares» cal mimar-les. La clau per tenir cura de la Mare Terra és conscienciar-nos entre tots sobre els problemes generats per la superpoblació, la contaminació de les nostres aigües, la conservació de la...\nAvui, 22 de març, és el dia mundial de l'aigua . Un any més L'OAT es suma a la celebració, que enguany reivindica la importància de les aigües subterrànies i el seu difícil accés per a milers de persones al món. Vídeo de l'OAT pel dia Mundial de l'Aigua 2022....\nL’Observatori de l’Aigua de Terrassa (OAT) organitza, juntament amb Les dones d'aigua, el cinefòrum del Documental "La mujer y el agua" en el marc de la Campanya del 8 de març. El lema de la campanya de sensibilització de les activitats entorn el dia de la dona de...


Miriam Solá: “L'heterosexisme del personal sanitari i de serveis socials és una dificultat principal en matèria de polítiques LGTBI” - Fundació Surt\nLa lluita per superar les discriminacions que viuen les persones amb identitats de gènere i sexualitats no normatives, violències amb el sexisme a l’arrel, compta amb un marc legal privilegiat a Catalunya (Llei 11/2014, aprovada fa prop de dos anys). Tanmateix, aterrar els drets formals a la vida de les persones és un repte i, encara més, una obligació, que les administracions públiques tenen pendent.\nEl municipalisme té part de la responsabilitat. L’escala política més propera a les persones, principal coneixedora de les seves necessitats, té competències en la matèria i, davant les mancances notables en la implementació de les mesures d’acció pública previstes a la llei catalana contra la LGTBIfòbia, és urgent que els municipis dediquin més esforços tècnics i pressupostaris a fer efectius els drets de les persones LGTBIQ als seus territoris.\nHeterosexisme que condiciona l’atenció als serveis socials i sanitaris, manca de suport de nivells governamentals superiors per desenvolupar la coeducació, discrecionalitat de les intervencions per eradicar la LGTBIQfòbia des de les escoles, manca de recursos pressupostaris i tècnics propis per implementar les polítiques… Són alguns dels punts febles a resoldre recollits al Diagnòstic de situació dels municipis en relació amb les polítiques LGTBI que ha elaborat l’àrea d’empoderament sociopolític i incidència de la Fundació Surt, per encàrrec de la Diputació de Barcelona. Aquest informe és el punt del qual partirà l’elaboració d’un Pla Tipus de polítiques LGTBI pels municipis de la demarcació, que els facilitarà eines per transformar l’escenari actual de vulneració de drets per raó d’orientació sexual o d’identitat de gènere als territoris barcelonins.\nFent contrapès a les dificultats i deficiències, el diagnòstic ha detectat també una àmplia sensibilització del personal tècnic i polític dels governs locals, al costat de nombroses bones experiències d’ajuntaments que poden ser replicades en altres municipis o inspirar-ne de noves. Són dues peces de l’escenari que fan mirar amb optimisme la capacitat dels municipis de la demarcació per impulsar les transformacions necessàries i, així, traduir els drets assolits al pla legal en drets efectius.\nEn parlem amb Míriam Solá García, investigadora experta en polítiques de gènere i sexualitat, consultora de l’àrea d’empoderament sociopolític i incidència de la Fundació Surt a càrrec d’elaborar el diagnòstic.\nQuins han estat els objectius del diagnòstic de situació de les polítiques LGTBI en què has treballat els darrers mesos?\nHa estat un treball qualitatiu, elaborat amb una metodologia participativa (hem fet 11 entrevistes i 3 sessions de grups de treball) a través del qual hem aconseguit analitzar la situació de les polítiques als municipis de la demarcació i el grau de desenvolupament en què es troba la llei catalana 11/2014 contra la LGTBIfòbia. Hem aconseguit aglutinar experiències properes que puguin servir per donar pistes sobre com implementar projectes d’igualtat LGTB, difondre eines i instruments, d’alguna forma, promoure la diversitat sexual i de gènere a tota la societat i posar el nostre granet de sorra en el desplegament d’aquesta llei per eradicar la lesbofòbia, la transfòbia i l’homofòbia.\nQuin paper han tingut els col·lectius LGTBI en el diagnòstic?\nLa primera part del diagnòstic fa una valoració del procés d’aplicació de la Llei prenent com fill conductor les principals reivindicacions dels moviments LGTBI i feministes. S’han recollit les percepcions de la plataforma LGTBICat, de l’Observatori Conta l’Homofòbia, de la Campanya pel Dret a la Reproducció Assistida de totes les Dones, i de la Plataforma Trans*forma la Salut. Hem volgut visibilitzar les identitats de lesbianes i trans amb la tria, perquè solen estar més invisibilitzades.\nUna vegada feta la panoràmica del marc polític i normatiu, la segona part de l’informe aborda la situació de les polítiques locals LGTBI en els sectors d’intervenció que recull la Llei: educació, mercat de treball, participació i inclusió, cultura, salut, acció social i discriminació múltiple. L’anàlisi és fa a partir de la realitat dels 9 territoris que han participat en aquest projecte piloto, es treballen les principals necessitats i dificultats. És dibuixa l’històric del les accions realitzades (punts forts, punts febles), i també es fa un mapeig de bones pràctiques que puguin servir de referents per altres municipis. I en aquest sentit, als grups de treball hem pogut comptar amb la participació de dues entitats locals de referència en el territori: Talcomsom, ubicada a Vic però té dimensió de comarca, i de l’associació LGTBTerrassa.\nQuina és la principal problemàtica que detecta l’informe sobre les polítiques LGTBI a l’àmbit local?\nEn termes generals, no existeixen recursos propis per a les polítiques LGTBI, sinó que depenen o són compartits amb altres seccions, àrees o serveis. Gran part del territori no té personal tècnic propi, sinó que comparteix recursos amb igualtat de gènere i/ o amb altres àrees. Podem trobar tècniques que porten igualtat de gènere, polítiques LGTB, alhora que solidaritat, cooperació, entitats ciutadanes… Terrassa és una excepció i sí que té una tècnica amb aquestes funcions assignades. Pel que fa als recursos econòmics, la majoria dels territoris no tenen una partida pressupostària pròpia per a les polítiques LGTBI. Trobem l’excepció de Ripollet i Terrassa. Són mancances importants a subratllar.\n“Les persones LGTBI perceben que han de marxar a la capital per poder viure la identitat amb llibertat”\nDel que has recollit amb les entrevistes i els grups de treball, podries destacar alguna realitat que es viu als municipis que evidencia com, a pesar de la igualtat formal, la discriminació es manté a peu de carrer?\nHem comprovat que la manca de referents d’associacions, d’espais, de col·lectius, de tot allò que té a veure amb la visibilitat i amb l’espai públic, afecta les persones LGTBI que viuen en pobles o en ciutats petitones. És una qüestió que recorre tot l’informe i està molt present quan parlem d’àmbits com la participació i la inclusió o d’àmbits com l’oci i el lleure. Les formes que pren l’homofòbia en aquest context duu les persones a percebre que han de marxar a la capital, a Barcelona, per poder viure la identitat amb naturalitat i llibertat. De fet, s’ha encunyat un concepte per al fenomen: sexili, en referència al moviment migratori de la gent LGTBI a un context més urbà. Això ha sortit a totes les entrevistes i grups. Barcelona exerceix un pol d’atracció molt gran.\nUn dels àmbits de major atenció en matèria de polítiques LGTBI als municipis és l’educatiu. Quin és l’escenari als municipis analitzats? L’educació és l’àmbit d’intervenció prioritari en quasi tots els municipis a l’hora de desenvolupar polítiques LGTBI. S’hi poden trobar nombroses experiències en relació a la prevenció i sensibilització a les escoles. Ara bé, una problemàtica molt subratllada és la manca de desenvolupament de la coeducació. Es va denunciar que la Generalitat subvencioni escoles segregades per sexe i la mancança de la coeducació. La necessitat dels municipis de sentir que tenen suport en altres nivells governamentals a l’hora d’incidir a les escoles va estar molt present en les entrevistes i grups de treball que hem fet. La discrecionalitat de moltes intervencions, les anomenades intervencions bolet, és una problemàtica que va tenir molta presència. És a dir, el dependre de la bona voluntat del personal docent o de que sorgeixi algun atac LGTBifòbic i s’hi hagi de respondre. A més de comptar amb el suport de la Generalitat per implementar la coeducació de manera sistemàtica a les escoles, la coordinació entre agents i el treball amb les AMPES són reptes per desenvolupar polítiques LGTBI en l’àmbit educatiu des del món local.\nFixant-nos en altres àmbits que preveu la llei catalana contra la LGTBIfòbia, quines són les principals problemàtiques que ha recollit el diagnòstic i que, per tant, exigeixen resposta de l’acció pública local? Quan mirem cap a treball, salut i acció social ja no trobem tantes pràctiques com en l’àmbit educatiu. La primera dificultat és la manca d’experiències locals en el món laboral. El personal de promoció econòmica i inserció no té la formació necessària. Quant a problemàtiques concretes de les persones LGTB que hem detectat, destaquen la manca de visibilitat al lloc de treball i, sobretot en el cas de les dones trans, les dificultats d’inclusió al mercat laboral. Per això, es va proposar incloure-les com a col·lectiu vulnerable en les polítiques d’ocupació. Cal, en paral·lel, treballar amb les empreses, activar mesures d’acompanyament i mediació, per a que les persones trans no tinguin que deixar la seva feina per iniciar processos de transició. És molt difícil, però els ajuntaments ho han de treballar amb les empreses.\nPel que fa a salut i acció social, la principal dificultat és l’heterosexisme del personal sanitari i que treballa als serveis socials. La mancança central és la formació per tenir en compte les necessitats i realitats de les persones LGTBI. No és res més que manca de coneixement. A més, com és coherent, hem vist que no hi ha moltes experiències que s’hagin desenvolupat des del món local ens els territoris analitzats per garantir els drets de les persones LGTBI en aquests àmbits.\nDestaca algun altre repte que han d’entomar els governs locals en matèria de polítiques LGTBI?\nCrear espais per debatre i construir coneixement i eines per treballar els vincles entre diversitat sexual i interculturalitat. En els grups de treball i les entrevistes es va posar de relleu el risc d’intervencions que reprodueixin estereotips racistes i prejudicis etnocèntrics.\n“La discrecionalitat de les intervencions en l’àmbit educatiu és una problemàtica molt present al diagnòstic”\nQuina actitud vas trobar per part del personal tècnic i polític dels nou ens locals participants? Total predisposició! L’haig d’agrair molt, sobretot, tenint en compte la càrrega de treball de les tècniques. Han posat interès totes i cadascuna d’elles en aquest projecte, il·lusió, ganes i l’energia de saber que s’està formant part d’una cosa que comença. Les seves pràctiques i el seu saber han estat l’ànima del procés.\nCom podem veure el compromís amb la igualtat que té un ajuntament, en relació a les polítiques LGTBI? Ens fixem en el grau de coneixement i sensibilització del personal polític i tècnic dels ens locals respecte els drets de les persones LGTBI: identificació del sistema sexe-gènere, de la LGTBIfòbia i de les desigualtats específiques. Altres elements d’anàlisi són l’estructura municipal en què s’han d’inserir aquestes polítiques: les polítiques LGTBI tenen regidoria pròpia? Estan inserides amb les de dones? A benestar social? Estan en una àrea visible?. O els recursos tècnics i econòmics amb què compten les polítiques i els instruments d’anàlisi, diagnòstic, planificació i avaluació de què disposen. Per fer aquesta valoració ha estat imprescindible el bagatge en l’àmbit de les polítiques d’igualtat de la Fundació Surt, i el recorregut metodològic de la seva Àrea de Consultoria i Recerca en la realització de diagnòstics participatius i plans d’igualtat de gènere.\nHem trobat un panorama molt sensible, molt receptiu, fins i tot per part de municipis amb menys trajectòria en polítiques LGTBI. Les resistències en els 9 ens locals participants han estat molt minoritàries, però també hem de visibilitzar-ho. Només tenim informació de 9 territoris de la demarcació de Barcelona i la relativització de les opressions específiques de les realitats de les persones LGTBI que hem trobat en el diagnòstic, tot i ser minoritària en aquest estudi, pot ser representativa d’una generalitat, d’un mapa comú.\n24/02/2017 Els temps de les dones: pobresa o saturació?\nLa idea que les dones patim pobresa de temps s’ha instal·lat en els discursos reivindicatius de la igualtat de gènere. S’intenta, amb aquesta expressió, fer patents les dificultats de les dones per fer compatibles el treball productiu i el treball reproductiu, en unes jornades que ja no es poden estirar més. Intentar donar resposta a […]\n10/03/2017 Més enllà del 8-M: fem quotidiana la consciència feminista\n08/03/2017 Surt se suma a l’aturada de dones el 8-M\n02/03/2017 Cèlia S. Dotú: “L’Ateneu té una gran feina en recollir els sabers cooperatius i reapropiar-nos-en”\n01/03/2017 CAT\t© 2017 SURT. Fundació de Dones. Fundació privada - C/ Guàrdia 14 baixos - 08001 BarcelonaTel.+34 933428380 - Fax.+34 933428381 - surt@surt.org - http://www.surt.org.


El Parc Astronòmic Montsec s’adhereix al segell d’Equipament Familiar de l’Agència Catalana de Turisme — Consell Comarcal de la Noguera\nEl Parc Astronòmic Montsec s’adhereix al segell d’Equipament Familiar de l’Agència Catalana de Turisme\nEl Parc Astronòmic Montsec s’adhereix al segell d’Equipament Familiar de l’Agència Catalana de Turisme http://portals.ddl.net/gestio/consell-comarcal-de-la-noguera/actualitat/noticies/el-parc-astronomic-montsec-s2019adhereix-al-segell-d2019equipament-familiar-de-l2019agencia-catalana-de-turisme http://portals.ddl.net/gestio/consell-comarcal-de-la-noguera/actualitat/noticies/el-parc-astronomic-montsec-s2019adhereix-al-segell-d2019equipament-familiar-de-l2019agencia-catalana-de-turisme/@@download/image/turisme2.JPG\nAquest any 2019 el Parc Astronòmic Montsec s’ha adherit al segell d’Equipament Familiar de l’Agència Catalana de Turisme. Aquest segell garanteix que el PAM vetlla per la seva integració en l’entorn, donant prioritat a una política i estratègia a favor de la sostenibilitat, que reforça encara més la certificació Starlight avalada per la Unesco. També garanteix que el Centre d’Observació de l’Univers disposa d’una oferta adreçada a tot tipus de viatgers, en aquest cas a famílies, i a més posa a la seva disposició totes les facilitats i comoditats que aquest tipus de públic necessita, com zona de pícnic, canviadors de bebès, mesures de seguretat i accessibilitat adaptades per a infants, i una fàcil interacció a les exposicions adequada per a diferents edats.\nEl programa Turisme Familiar de l’ACT s’estructura en 9 zones territorials diferenciades, i en tres categories: Natura i Muntanya en Família, Platja en Família, i Equipament Familiar. El COU és l’únic equipament que té un segell de l’ACT dins de la zona de les Terres de Lleida.\nAquesta adhesió al segell d’Equipament Familiar implica que el COU s’incorpora també a la certificació Biosphere Responsible Tourism, ja que Catalunya ha estat la primera destinació a escala mundial que l’ha rebut. Aquesta certificació garanteix que el viatger pot gaudir d’una experiència sostenible, protegint la cultura, millorant l’economia local i reduint l’impacte en el medi ambient, i és particularment sensible amb les persones amb discapacitat, mobilitat reduïda o necessitats especials.\nMés informació sobre el segell:


24 de juny de 2011, a les 20:44\n23 de març de 2015, a les 3:28\n17 d’octubre de 2015, a les 4:40\n17 d’octubre de 2015, a les 5:07\nJaume Ros ha dit...\nRemenant per internet he anat trobant llocs com aquest. Nosaltres hi vam estar ara va uns 10 anys. Molt bonic, però els de la "roba estesa" es van mostrar una mica esquerps. Del darrer comentari sobre Dorve, val molt la pena. Ja aigua, clavegaram, carretera d'accés i alguna casa s'ha arreglat del tot (això si amb plaques solars). Inclús té web: www.dorce.cat\nUs animo a tots i totes a visitar-lo !!!\n22 d’agost de 2018, a les 20:08\nIsidre Soler ha dit...\nTambé estic aficionat a visitar pobles deshabitats i gaudir d’aquella màgia i misteri que desprenen. Aquest agost de 2020 vam anar a conèixer Besan i vam quedar impressionats de la duresa que havia de ser viure en aquell racó de món. Sense electricitat i amb un únic accés a una hora a peu per un camí que s’enfila, des de la Borda de Felip a la carretera de la Vall Ferrera, per un corriol estret i costerut que probablement no hi passaven ni els animals de càrrega.\nEl lloc on està situat el poble és realment màgic, al peu del barranc de Besan i envoltat de muntanyes de més de 2.000 metres, que el deurien colgar de neu bona part de l’any a l’estar a 1.140 metres d’altitud.\nEl poble presenta una degradació important, amb la meitat de cases ja enrunades i la lògica ocupació dels espais per part de la vegetació. Ens va sorprendre les dimensions de l’església de Santa Mª de Besan per la dotzena de cases que deuria haver-hi en el seu millor moment.\nTambé ens va sorprendre el personatge de la “casa de la roba estesa”. Esquerp i mal educat que ens va rebre a crits. Sembla ser que ell i el seu germà hi pugen a fer algunes estades a la casa familiar.\nA pesar del personatge, haver-hi anat a conèixer el poble va valdre la pena.\n4 de setembre de 2020, a les 0:51


La Campanya de matriculació per al curs vinent ja està en marxa!\nEl Departament ha publicat les dades per a la preinscripció del curs 2021-22: del 15 al 24 de març de 2021\nCada centre educatiu us pot informar del seu projecte educatiu, dels ensenyaments que imparteix, de les places de què disposa, de l'adscripció a altres centres i si té mitjans específics d'adaptació a determinades discapacitats dels alumnes. Normalment, els centres organitzen jornades de portes obertes abans del període de preinscripció. En aquest curs ple d'incertesses estem preparatn alternatives perquè ens pogueu conèixer.\nSabem que és una decisió molt important i volem acompanyar-vos!\nA l'Escola Sant Jaume, oferim deiferents possibilitats que s'adaptem a les vostres necessitats.\ntelefònicament al 934 497 196, de dilluns a divendres de 8 a 13.30 i de 17.00h a 20.00h (excepte divendres 18.00h)\nPer començar podeu fer una "visita virtual" a l'escola a través dels diferents apartats de la web de l'escola.


Ajuntament d'Alzira - Campanya Regala Igualtat! Els jocs no tenen sexes.\nCampanya Regala Igualtat! Els jocs no tenen sexes.\nCampanya per una elecció de joguets no sexista.\nSi elegim joguets diferents en funció del sexe, estem fomentant la desigualtat i, per tant, una societat injusta i desequilibrada. Hem de superar la dualitat i permetre que xiquetes i xiquets disfruten de tots els joguets.


Denuncien traves per adaptar les granges de les Gavarres a la llei europea - Diari de Girona\nDenuncien traves per adaptar les granges de les Gavarres a la llei europea\nEl Pla Especial no permet ampliacions que impliquin un creixement del cens animal i això dificulta els canvis que han de fer alguns ramaders\ngirona | robert van eeckhout 01.08.2013 | 10:07\nD'una banda, exigències d'ampliació de les instal·lacions per adaptar-se a la legalitat. De l'altra, prohibició d'expansió per respectar un pla d'integració al Medi Ambient. L'Associació Catalana de Productors de Porcí (Porcat) alerta que moltes explotacions ramaderes estan patint una situació que els manté en la il·legalitat i que les posa "en perill", ja que la normativa europea de benestar animal els requereix ampliar les seves granges, mentre que el Pla Especial d'Interès Natural de les Gavarres (PEIN) prohibeix les obres que impliquin un creixement del cens de les granges.\nSegons l'Associació de Productors de Porcí, les dues normatives no hauria d'entrar en conflicte, però denuncien que la interpretació que fan alguns ajuntaments del PEIN està provocant que no es permeti a les explotacions poder-se adaptar als requeriments europeus.\n"No és que haguem d'ampliar, s'han d'adaptar. Depèn de la interpretació que es fagi", va explicar que el director de Porcat, Ricard Parés. Des de l'Associació recordaven que les granges ubicades al PEIN de les Gavarres, tal com ha ocorregut en moltes altres localitats, s'han vist obligades a realizar millores i adaptacions per mantenir les granges en la legalitat, sense que aquestes adaptacions suposin cap increment ni de cens ni de producció. "Però sí algunes obres", explicaven.\nEn concret, les granges s'han vist obligades a disposar de sistemes d'emmagatzematge de les dejeccions ramaderes amb una major capacitat, sense que hagi augmentat la seva producció, per tal de poder-les gestionar millor a l'hora d'aplicar-les al sòl agrícola com a fertilizant, tal com s'ha fet sempre.\nPer altra banda, l'adaptació de benestar exigeix una reestructuració de les granges que en alguns casos requereix l'ampliació de les naus sense que això suposi cap increment del cens. Segons explicava Parés, "hi ha granges que han de fer les ampliacions i no els deixen". "No és que s'ampliï per posar-hi més animals", va continuar, sinó que tan sols és per adaptar-se a la normativa de benestar animal.\nLes explotacions existents ja compleixen els requisits ambientals del Pla Especial de les Gavarres, que permet també la possibilitat d'obres de nova planta en una de les seves disposicions. "No demanem cap canvi en el Pla. Només demanem que s'apliquin correctament", afirmaven des de Porcat. De fet, la sol·licitud de l'Associació tan sols reclama que les lleis de ramaderia i la normativa del Pla Especial "s'adaptin l'una a l'altra".\n"Cal recordar que la pressió normativa afectaria, en aquest cas, explotacions de tipus familiar que ja han fet l'esforç d'adaptar-se a una normativa prou complexe. Hem de deixar que la protecció d'espais naturals i les explotacions ramaderes siguin incompatibles? Nosaltres creiem que no", exposaven en un comunicat.


GA1201 - Introducció a la Comptabilitat\nL'avaluació del contracte d'aprenentatge es basarà en la proposta per part del professor a l'alumne perquè realitzi una elaboració, presentació i debat privat i públic d'exercicis pràctics de classe i casos pràctics durant el curs amb l'objectiu que l'alumne sigui capaç de analitzar, sintetitzar i resumir críticament la infomació patrimonial, econòmica i financera de les empreses; i una prova escrita que tindrà lloc a meitat del quadrimestre i centrada en el primer bloc de l'assignatura. La qualificació màxima d'aquest contracte serà de 2 punts i el repartiment del valor entre aquestes dues tasques, estarà en funció del temps de dedicació que s'estimi que dedicarà l'alumne.\nL'examen escrit es realitzarà en l'horari oficial que indiqui la Universitat. Podrà incloure preguntes test i qüestions teòriques breus, així com una part d'exercicis o problemes pràctics de diversa extensió i dificultat. La qualificació màxima d'aquest examen serà de 8 punts.\nLa nota final de l'assignatura es correspondrà amb la suma de les notes de cadascuna de les dues proves (contracte i examen). A més, per superar l'assignatura serà necessari que es compleixin dues condicions:\na) Obtenir almenys 4 punts sobre 8 punts en l'examen escrit i\nb) Obtenir almenys 5 punts sobre el total de 10 punts.\nEs considerarà que l'alumne es presenta a l'avaluació de cada convocatòria quan realitzi l'examen escrit final de la convocatòria corresponent.\nLa nota obtinguda en el contracte d'aprenentatge es guardarà fins a la convocatòria de juny; i aquells alumnes que no ho realitzessin o no arriben al 50% de la qualificació en el contracte d'aprenentatge en primera convocatòria podran realitzar-ho en les mateixes condicions que en el primer semestre.


Barcelona demana a Sánchez investigar l'espionatge a polítics independentistes i el PSC se'n desmarca | NacióDigital\nBarcelona en Comú, ERC i JxCat demanen obrir diligències al govern espanyol i la Fiscalia\nper Andreu Merino , 24 de juliol de 2020 a les 14:07 |\nEl ple municipal de Barcelona ha aprovat dues proposicions amb contingut de declaració institucional perquè la Fiscalia i el govern espanyol investiguin l'espionatge a polítics independentistes a través dels seus dispositius mòbils amb el programa Pegasus. El president del Parlament, Roger Torrent, el líder d'ERC a Barcelona, Ernest Maragall, l'exdiputada de la CUP, Anna Gabriel o el director tècnic del Consell per la República, Sergi Miquel, són alguns dels afectats.\nLes proposicions han estat presentades per separat per ERC i JxCat i en els dos casos han estat transaccionades amb Barcelona en Comú. PSC, PP i Barcelona pel Canvi hi han votat en contra, mentre que Ciutadans s'ha abstingut.\nLes propostes reclamen al govern espanyol que investigui l'ús de Pegasus i aclareixi qui va prendre a decisió d'intervenir dispositius electrònics de rivals polítics. Tot plegat, després que la investigació periodística que ha destapat el cas aclarís que el CNI disposava d'aquest programa. El ple també insta la Fiscalia a investigar i en el cas de la proposta presentada per ERC també exigeix una comissió d'investigació al Congrés dels Diputats i depurar responsabilitats polítiques, incloses dimissions i cessaments.\nDes d'ERC, el regidor Jordi Coronas ha insistit a demanar al govern espanyol si tenia constància de l'espionatge i a aclarir si es planteja obrir una investigació oficial. Per part de Junts per Catalunya, Jordi Martí ha emmarcat els casos d'espionatge en la "guerra bruta" que, segons ha dit, va començar en l'època de Felipe González a la Moncloa. "Les clavegueres han estat utilitzades quan ha convingut", ha dit.\nL'alcaldessa, Ada Colau, ha pres la paraula durant el debat per traslladar el seu suport al regidor republicà Ernest Maragall, un dels afectats per l'espionatge. El regidor de Drets de Ciutadania, Marc Serra, ha estat l'encarregat de defensar el vot a favor de Barcelona en Comú. "Hem de demanar més investigació perquè estem davant d'indicis", ha dit Serra, que ha insistit que no es tracta d'un "cas aïllat" a l'estat espanyol. Serra també ha lamentat que ERC i JxCat no hagin estat més "flexibles" per aconseguir que més grups municipals donessin suport a la proposta.\nUn dels que no ho han fet és el PSC, que s'ha desmarcat de l'acord, dividint així la postura del govern municipal. La tinent d'alcaldia Laia Bonet ha qualificat de "greus" els casos d'espionatge però ha insistit que no hi ha "certeses". A més, ha recordat que el govern espanyol s'ha desmarcat dels fets. "No tenim cap dubte que el govern espanyol farà el que calgui per aclarir què ha succeït", ha assegurat Bonet, que ha argumentat el vot negatiu perquè les proposicions d'ERC i JxCat "donen per fet" qui és el culpable de l'espionatge. Barcelona pel Canvi i PP també han votat en contra de les dues declaracions institucionals, mentre que Ciutadans s'ha abstingut.\nEl tanatori a Sants tira endavant\nL'antic Happy Parc del carrer Comtes de Bell-lloc, al barri de Sants, serà un tanatori amb quatre sales de vetlla. Així ho ha ratificat aquest divendres el ple municipal de l'Ajuntament de Barcelona, amb els vots favorables de Barcelona en Comú, PSC i Barcelona pel Canvi, l'abstenció d'ERC, Ciutadans i PP i el vot contrari de JxCat. El projecte de Funeraria San Ricardo, doncs, tira endavant tot i l'oposició veïnal.\nUna oposició veïnal liderada per la Plataforma Stop Tanatori Sants. El col·lectiu veu "inadequat" l'emplaçament de l'equipament. En primer lloc, els veïns que en formen part consideren que afectaria la mobilitat d'una zona que, segons asseguren, ja pateix "col·lapses".\nTambé consideren que la presència d'escoles a la zona fa "incoherent" que el tanatori s'instal·li en aquest punt. L'edifici està al costat del local d'assaig dels Castellers de Sants i la plataforma també considera "inadequada" aquesta proximitat. També preveuen que la instal·lació de l'equipament acabi provocant una sobreocupació de l'espai públic.\nManifestació a Sants contra el tanatori a l'antic Happy Parc\nL'Ajuntament de Barcelona ja ha donat llum verda al projecte funerari\nAl ple d'aquest divendres, la tinent d'alcaldia d'Urbanisme, Janet Sanz, ha assegurat que el projecte no "convenç" però ha argumentat que l'Ajuntament no el pot frenar perquè compleix amb tots els requisits legals. "Hem intentat que aquest edifici tingués un ús diferent però és de titularitat privada", ha dit. L'edifici és un immoble singular d'estil noucentista, obra de l'arquitecte Modest Feu i Estrada.\nDes de l'oposició, ERC ha permès la tramitació del projecte amb la seva abstenció però ha retret al govern municipal que no "hagi fet la feina" en relació als serveis funeraris de la ciutat. El regidor Jordi Coronas ha recordat la venda del 15% de la participació a Barcelona Serveis Funeraris, mentre la funerària pública -un dels projectes estrella de Colau- no ha vist la llum.\nEl regidor de Ciutadans Celestino Corbacho ha criticat que l'Ajuntament no hagi explorat totes les "vies d'acord" per buscar emplaçaments alternatius per al tanatori, mentre que JxCat és l'únic grup de l'oposició que ha votat en contra del projecte pel seu impacte en la mobilitat, els comerços, l'espai pública i la vida associativa del barri, segons ha defensat la regidora Neus Munté.\nLlum verda al fons contra la crisi\nEl ple municipal de Barcelona ha donat llum verda al fons pressupostari de 90 milions d'euros destinat a pal·liar els efectes de la crisi a la ciutat. El fons s'ha dissenyat a través d'una modificació de crèdit dels comptes del 2020, pactats entre Barcelona en Comú, PSC, ERC i JxCat. Avui, el fons s'ha aprovat amb el vot de favor de comuns, socialistes, PP i Barcelona pel canvi. ERC, JxCat i Ciutadans s'han abstingut. El pla extraordinàri es destinarà a finançar despesa social i mesures com l'ampliació de terrasses.\nEl primer tinent d'alcaldia, Jaume Collboni, ha reivindicat la reacció "ràpida" del govern municipal i ha agraït a l'oposició el seu treball conjunt. El regidor de Pressupostos, Jordi Martí, també ha celebrat l'acord però ha alertat que el pla de xoc per aquest 2020 precedeix un debat sobre els pressupostos del 2021 que haurà de començar a la tardor.\nEn aquest sentit, des d'ERC el regidor Jordi Castellana ha reclamat la necessitat de l'Ajuntament de poder recórrer al superàvit i als romanents. "Si no hi tenim accés, potser salvarem el match ball però després no tindrem eines per abordar la crisi", ha dit.\nBarcelona en Comú i el PSC se sumen a la petició dels grups de l'oposició\nDes de Junts per Catalunya Elsa Artadi s'ha expressat en termes similars i ha avisat que "una foto no resol els problemes".\nEl debat sobre l'ús del superàvit i els romanents ha protagonitzat la sessió plenària d'aquest divendres. Abans del debat sobre el fons de 90 milions d'euros contra la crisi, l'Ajuntament de Barcelona ha aprovat una declaració institucional per reclamar a l'Estat que permeti al consistori utilitzar tot el superàvit municipal. La proposta s'ha debatut en una sessió extraordinària del ple, la convocatòria de la qual ha estat forçada per ERC, JxCat, Ciutadans el PP i Barcelona pel Canvi. Barcelona en Comú i el PSC s'han sumat a la petició, que s'ha aprovat per unanimitat.\nPer ara, el govern espanyol permet als ajuntaments utilitzar només una part del superàvit. La Moncloa preveu que els consistoris gastin 5.000 milions del superàvit en forma de préstec a l'Estat, que retornaria el 35% del total el 2020 i el 2021 i la resta en un termini de 10 anys.\nDes de Barcelona, però, l'Ajuntament reclama poder utilitzar lliurement el superàvit i els romanents. De fet el govern municipal ja s'havia compromès a recórrer al superàvit per impulsar el paquet d'inversions contra la crisi del coronavirus.\nAquest divendres, al ple, el regidor d'ERC Jordi Castellana ha alertat que la capital tindrà un problema "molt greu" si l'Estat no dona llum verda a la seva demanda, mentre que des de JxCat Elsa Artadi ha qüestionat al govern municipal com es quadrarà el pla d'inversions contra la crisi si no es disposa d'aquests diners.\nLa sessió ha estat marcada per l'encreuament d'acusacions entre JxCat i els grups del govern municipal. D'una banda, Artadi, ha recordat a Barcelona en Comú i al PSC la participació dels seus espais polítics al govern espanyol, mentre que socialistes i comuns han retret a Artadi que obviés el suport de Convergència i Unió a l'aprovació de les lleis de racionalització i sostenibilitat de l'administració local i d'estabilitat pressupostària, que impossibiliten la utilització dels superàvits i la generació de deute. Jaume Collboni, a més, també ha reclamat que la Generalitat saldi el deute que té amb l'Ajuntament.\nDes de Ciutadans, María Luz Guilarte ha acusat al govern municipal prioritzar els seus interessos "partidistes", mentre que Josep Bou (PP) ha qualificat d'"inacceptable" la intenció del govern espanyol de finançar-se a través dels ajuntaments. Des de Barcelona pel Canvi, Eva Parera, ha reclamat al govern municipal que intensifiqui les negociacions amb l'Estat. "Barcelona és el motor econòmic de Catalunya i Espanya, no ens podem quedar enrere", ha dit.\nL'Ajuntament de Barcelona es compromet a utilitzar el superàvit per pal·liar els efectes de la crisi\nBarcelona, Societat, Happy Parc, Sants, tanatori, superàvit, govern espanyol, Estat, estat espanyol, Barcelona, JxCat, ERC, PSC, Ajuntament de Barcelona, Barcelona en Comú, espionatge, CNI, investigació, Fiscalia\nAquets polítics s'escolten??\nPer Tttt el 24 de juliol de 2020 a les 20:23\nDiu la del PSC que condemna el casos regristras com molt greus... però que no hi ha certeses. Si no hi ha certeses perqué els qualifica de greus? Sap el que diu o parla per no callar? Inútils cobrant bons sous i res més. Patètics!


El lilà. – Montpeita\nLa Neus i els seus pares tenien la mala sort d’haver de conviure amb un veí molt conflictiu que es deia Ernest.Les cases on vivien eren de costat; a més, davant les cases tenien un hort, també de costat, partit per un camí mitger que era el que separava els horts. Un hort era del pare de la Neus i l’altre era de L’Ernest. Tots els veïns sabien prou bé com era l’Ernest: cridaner, malcarat i busca-raons.Però una cosa era saber-ho i l’altra era haver-lo de tenir sempre per veí, i haver de suportar tan de prop les seves males llunes. Era com un malson.\nAquesta toia de veí, no suportava les flors, i feia temps que rondinava molt i fort perquè la Neus havia demanat al seu pare que li plantés un lilà en el seu hort, és clar. A la Neus, les flors del lilà l’enamoraven, les adorava. El seu pare n’hi havia plantat un, ja feia temps, i s’havia fet tan ufanós que estava a prop del fatídic camí mitger. A plena primavera, quan el lilà estava esplèndidament florit, que feia goig de veure, i la Neus en gaudia plenament mirant-se’l i fent-ne preciosos rams per posar al menjador de casa seva; l’Ernest , es va atrevir a fer-li la corretgeta.\nLa corretgeta consisteix en fer un gran tall rodó a tota l’escorça d’un arbre per fer-lo morir. La Neus va veure com el seu preciós lilà s’anava pansint, pansint, i que es moria. Plorant va demanar al seu pare que què li passava al lilà, tan ufanós que estava i ara es moria tan de pressa. El seu pare es va adonar del tall que envoltava tronc de l’arbre, i mentre s’ho mirava, l’Ernest, des del seu hort estant, i amb to burleta, li va dir que sí que ho havia fet ell perquè – segons ell- una branca de l’arbre entrava dins el camí mitger.\nEl pare de la Neus li va contestar que no calia matar tot l’arbre només perquè una branca “suposadament” “fregava” al camí mitger. A més, t’has ficat dins del nostre hort, li va dir. I va continuar: “t’has ben guanyat la fama de taujà que tens. Aquesta vegada no n’has tingut prou de donar disgustos a les persones grans que t’has hagut de rebaixar a disgustar, i molt, a una noieta de deu anys. Ets un poca pena i un miserable.\nDurant aquella mateixa primavera que la Neus estava tan disgustada per no tenir el seu estimat lilà, se n’anava dalt d’un turonet on hi creixia ginesta. Amb unes tisores petites tallava les tiges i en feia rams. La ginesta també li agradava molt, i el seu pare li va dir que ja plantarien un altre lilà ben apartat de les ires de l’Ernest.\nVa ser casualitat; un dia, mentre la Neus collia l’olorosa ginesta, va veure prop d’allà on era ella, a l’Ernest estirat a terra. La Neus es va espantar molt però va pensar que l’Ernest dormia, va córrer cap a casa seva amb la intenció de no dir-ne res a ningú per no haver de parlar d’aquest veí. Al vespre però, la nena va veure que a la casa de l’Ernest no hi havia llum, i sabia que vivia sol; aleshores, molt preocupada, va explicar als seus pares que havia vist l’Ernest estirat prop de les ginesteres i s’havia pensat que hi feia una becaina.\nVan córrer a donar l’avís i van trobar l’Ernest, al lloc on deia la Neus, va resultar que havia tingut una feridura. Va estar temps a recuperar-se i va saber que havia estat la Neus qui es podia dir que li havia salvat la vida. La malaltia li va donar força temps per reflexionar, però no sol ser gaire probable que les persones canviïn de caràcter, no cal fer-se masses il.lusions en aquest sentit.\nPotser per aquest motiu, la Neus i els seus pares es van sorprendre molt quan es van trobar que, el primer que va fer l’Ernest quan va estar ben recuperat, va ser presentar-se a casa d’ells amb cinc arbres de planter de lilà i els va demanar que per favor que els hi acceptessin. Naturalment, tant els pares com la Neus, els hi van acceptar. Van pensar que tot ha de tenir un començament…


Pastis aniversari thermomix receptes - myTaste\nPastis aniversari thermomix receptes\nPer fer el pa de pessic (amb Thermomix). Aquest pastís és el que la mama i jo li varem preparar a la meva cosina Laura per al seu aniversari\nM’he llevat amb la intenció de fer un pastís d’aniversari pel meu home però quan he entrat a la cuina la meva filla ja s’hi havia posat\nEl meu marit esmorza cada dia a la feina i tenen per costum que quan és l’aniversari o el Sant d’algú, aquest porta esmorzar per tots\nEl mes de desembre és l’aniversari d’en Pol, el meu fill gran i la recepta d’avui el seu pastís d’aniversari\nEn reservem la meitat i l'altre la posem dins una màniga pastissera ens servirà per decorar el pastís\nAquest mes de setembre hem celebrat el nostre aniversari de boda, 21 anys, això ja comença a ser tota una vida. Posar les galetes en el got de la thermomix i polvoritzar 5 segons a velocitat 10\nI és que avui és l’aniversari d’una servidora. Posem les galetes senceres i la mantega dins el got de la thermomix\nBrillantor pastissera o melmelada d’albercoc. Avui és l’aniversari d’una servidora i toca bufar espelmes\n“Perquè els pastissosd'aniversaris tenien a veure precisament amb la nostàlgia, bé ho sabia. Per això vaig preparar mantega de cacauet casolana, tan fàcil de fer com triturar cacauets en un robot de cuina (en el meu cas Thermomix) fins a reduir-los a crema, sense necessitat d'afegir cap altre ingredient\nI és que avui les postres havien de ser especials, no cada dia és l’aniversari de noces. Posar tots els ingredients dins el got de la thermomix\nDeixem refredar una o dues horetes més (millor dues, o més), i només ens queda posar-nos les botes amb aquest pastís, que a casa ja hem repetit més d'un cop, i va ser el pastís d'aniversari de ma germana\nAvui hem celebrat l'aniversari del Jordi. Pels que no teniu thermomix segur que ho podeu fer amb un batedor elèctric


Programa: Orquestra de Cadaqués\nGianandrea Noseda dirigeix l'Orquestra de Cadaqués a la 'Missa solemnis' de Beethoven\nOrquestra de Cadaqués i Cor Estatal de Letònia\nPalau de la Música. 11 de desembre\nFa uns dies, l’Orquestra de Cadaqués anunciava una aturada de les seves activitats. Una notícia trista, perquè la formació que dirigeix Gianandrea Noseda i que havia tingut en Neville Marriner un dels seus principals valedors sempre ha excel·lit en pràcticament tot el que ha fet. La seva salut és bona i el repertori prou ampli. Per tant, seria bo que els seus promotors –fets els recessos que calguin– es replantegin una nova etapa de l’orquestra, que dimecres s’acomiadava del Palau de la Música en un concert de la temporada BCN Clàssics. I ho va fer amb el seu titular (Noseda) i amb un programa de gran atractiu.\nA la primera part, Martin Fröst va signar una versió de manual del Concert per a clarinet en la major KV 622 de Mozart. Fröst, a banda d’exhibir un virtuosisme insultant al servei de la peça, va saber trobar les complicitats enjogassades de l’obra, així com el lirisme just en fragments tan celebrats com l’adagio central. Els diferents registres de l’instrument solista van lluir sense problemes en una interpretació vibrant i alhora profunda de la partitura mozartiana. I l’orquestra va respondre, amb un Noseda amotllat de ple a l’estil del salzburguès.\nA la segona part ens esperava la catedral simfonicocoral que és la Missa solemnis de Beethoven. Una obra excessiva, excèntrica, genial… i revestida de sentit en la interacció de la paraula i la música. Un compendi de la particular teologia del mestre de Bonn, que posa a prova orquestra, cor (incloses seccions trencasopranos) i els quatre solistes. Noseda va pitjar fort i va treure suc de l’orquestra i del cor. Però van fallar les costures, és a dir, els acabats. Potser va ser per manca d’assaig, però la interacció amb el molt notable Cor Estatal de Letònia no sempre va funcionar. I entre els quatre solistes (la soprano Ricarda Merbeth, la mezzo Olesya Petrova, el tenor Josep Bros i el baix Steven Humes) va faltar cohesió. Entre ells, però també entre ells i Noseda, fins al punt que ocasionalment algun solista semblava perdut en el marasme beethovenià. Llàstima.


Avís legal - Seyart\nSEYART S.L., a partir d’ara l’empresa, amb NIF B-25.436.106, amb domicili social a la Carretera Nacional 2, sense número, Km 518 de Cervera, província de Lleida.\nInscrita en el Registre Mercantil de Lleida amb data 13-07-99 en el Volum 593, secció general, Foli 189, Full número L-11177, inscripció 1ª.\nEl telèfon de contacte és el 973 533 290 i el correu electrònic de contacte comercial@seyart.com .\nLes dades identificatives de l’empresa s’exposen en compliment de l’article 10 de la Llei 34/2002, de 11 de juliol, de serveis de la societat de la informació i de comerç electrònic (LSSICE).\nL’empresa posa a disposició de l’usuari que accedeix al domini www.seyart.com la informació i dades de productes i serveis que ofereix a través de la web.\nEls continguts de la web tenen com a finalitat informar i donar a conèixer les activitats, productes i serveis prestats per l’empresa i tenen un caràcter general i orientatiu no sent vinculants per l’empresa.\n3. IDIOMA DE LA WEB\nL’idioma utilitzat per l’empresa serà el català, el castellà i l’anglès.\n4. PRIVACITAT I PROTECCIÓ DE DADES PERSONALS\nL’empresa informa que per mitjà d’aquest web es recullen dades de caràcter personal necessàries per la gestió i manteniment dels nostres serveis. Aquestes dades són incloses en els nostres fitxers, que es troben degudament inscrits en el Registre de l’Agencia Española de Protección de Datos.\nSens perjudici de les finalitats que en cada cas s’indiquen, dita informació serà guardada i gestionada amb la seva deguda confidencialitat, aplicant les mesures de seguretat del Real Decreto 1720/2007, del 21 de desembre.\nL’empresa respecta la privacitat dels usuaris a internet i considera primordial la protecció de totes les activitats que es facin a internet. L’empresa es compromet a tractar tota la informació proporcionada per l’usuari amb la major cura i de manera responsable en especial a col·laboradors i tercers.\nL’empresa no assumeix responsabilitat de tercers sempre que no s’indiqui expressament.\nRecopilació, tractament i utilització de dades personals.\nL’empresa recopila, emmagatzema i processa dades personals d’acord amb les disposicions legals vigents. La finalitat de la recollida de dades serà sol·licitada en cada cas. L’usuari autoritza de manera expressa l’enviament d’informació dels nostres productes i serveis.\nL’usuari podrà exercir els seus drets d’accés, rectificació, cancel·lació i oposició enviant un correu electrònic a comercial@seyart.com indicant el dret que vol exercir.


Estudi 17 de Catalunya Ràdio - Saül Gordillo\nDimecres, 12 de febrer de 2020 12:45 h\nDes de dimarts, Catalunya Ràdio disposa d’un nou estudi, el 17. Es tracta del primer estudi de la ràdio pública instal·lat fora del centre de treball de Barcelona i de les delegacions territorials. També és el primer estudi de la ràdio pública en un museu, en un dels tres museus nacionals reconeguts pel Parlament, el Museu Nacional de la Ciència i la Tècnica de Catalunya, al Vapor Aymerich, Amat i Jover, una antiga nau tèxtil de Terrassa i una de les fàbriques més emblemàtiques del modernisme català. Catalunya Ràdio ha cedit el material al museu i també ha format els seus monitors perquè treguin el màxim profit en els tallers de ràdio que faran amb els estudiants i visitants d’aquest equipament cultural, que anualment supera les 160.000 persones.\nAcostar i popularitzar la ràdio entre els joves i intentar despertar l’interès per aquest mitjà i pel nostre ofici formen part del propòsit del nou estudi de Catalunya Ràdio. El director del museu, Jaume Perarnau, ha sabut veure-hi una oportunitat, de tal manera que la visita a l’espai radiofònic no sigui només una consulta als plafons i les pantalles interactives i l’observació dels materials històrics exposats. Amb l’estudi 17 del Grup d’Emissores de Catalunya Ràdio, la visita a l’espai serà més rica i participativa, fins al punt que es podran generar continguts radiofònics i penjar-los com a podcast a la web del museu. L’estudi permet gravar i emetre ràdio en directe. Els visitants podran descobrir com funciona un estudi de ràdio avui en dia, i a la mostra sobre l’evolució d’aquest mitjà de comunicació des de finals del segle XIX fins avui s’afegirà informació sobre Catalunya Ràdio.\nProximitat, divulgació i activitats educatives i familiars. Una aposta, la de l’estudi 17, que forma part de l’ADN de Catalunya Ràdio i que també està al servei d’altres emissores públiques que ja s’han interessat per emetre algun programa des del museu. Més enllà d’explicar la història d’un mitjà que té una vitalitat envejable, el nou espai anomenat Ràdio mNACTEC oferirà una experiència immersiva al món de la radiofonia. Probablement, l’experiència pot despertar noves vocacions professionals, i fer-ho de la mà d’una marca com la de Catalunya Ràdio.\n“L’apocalipsi del matí de Catalunya Ràdio”, amb Elisenda Carod, Elisenda Pineda i Charlie Pee va estrenar, en directe, aquest estudi 17, amb la participació de dos concursants vallesans, el meteoròleg Francesc Mauri, veí de Terrassa, i l'actor Marc Balaguer, veí de Sabadell. Públic a l’interior de l’estudi i a l’exterior, i l’assistència del propi director del museu, Jaume Perarnau, del regidor d’Economia Social i Innovació, Universitats, Turisme i Projectes Audiovisuals, Josep Forn, i de la directora general de Patrimoni Cultural de la Generalitat, Elsa Ibar, van completar una estrena exitosa d’aquest nou espai.\nCal agrair a tots els professionals de Catalunya Ràdio i de la CCMA que han fet possible que un material fins fa poc operatiu a Diagonal 614 de Barcelona estigui des d’aquest dimarts a disposició d’un equipament cultural públic que sabrà esprémer al màxim aquest estudi per seduir els visitants.\nDiari de Terrassa: El mNACTEC inaugura un nou espai dedicat a la ràdio\nNació Digital: «L'apocalipsi» de Catalunya Ràdio inaugura l'espai Ràdio mNACTEC de Terrassa\nLa Vanguardia: Catalunya Ràdio inaugura nuevo estudio del Museo de la Ciencia y la Técnica\ncatalunya ràdio, charlie pee, elisenda carod, elisenda pineda, elsa ibar, francesc mauri, jaume perarnau, josep forn, marc balaguer, saül gordillo, terrassa\nDivendres, 1 ago.\nAra. RAC1 torna a superar els 900.000 oients diaris i manté el lideratge de la ràdio a Catalunya. 06-04-20\nNació Digital. @rac1 i @CatalunyaRadio es disparen a l'últim #EGM L'emissora del grup Godó torna a superar els 900.000 oients diaris i la pública catalana registra la major crescuda coincidint amb la cobertura del temporal Gloria. 06-04-20


PUBLICACIONS EDUARD NOGUES: No ens podem confiar dels que anteposen les seves butaques i privilegis al bé comú dels treballadors , serien capaços d'aliar-se fins amb el mateix diable , per tal de no perdre en poder . PP i IU tomben a Extremadura una iniciativa del PSOE per garantir aigua i llum a qui no pot pagar-la, estem areglados amb els nostres polítics , la propera vegada que dipositem el nostre vot , haurem de tenir en compte la seva trallectoria i pactes en general.\nNo ens podem confiar dels que anteposen les seves butaques i privilegis al bé comú dels treballadors , serien capaços d'aliar-se fins amb el mateix diable , per tal de no perdre en poder . PP i IU tomben a Extremadura una iniciativa del PSOE per garantir aigua i llum a qui no pot pagar-la, estem areglados amb els nostres polítics , la propera vegada que dipositem el nostre vot , haurem de tenir en compte la seva trallectoria i pactes en general.\nUn cop més , el Ple del Parlament d'Extremadura s'ha convertit en una pista de circ on tenen lloc els més estranys equilibris de forces . Després del número amb l'avortament , aquesta vegada ha estat a compte de les trucades treves hivernals per als que no poden pagar la llum i l'aigua . El PSOE ha presentat avui una iniciativa perquè es garanteixi que les famílies que ho necessitin disposin per llei de 100 litres d'aigua potable i 5 quilowatts hora gratis cada dia . Però ha estat tombada per l'oposició del Partit Popular i la necessària abstenció d'Esquerra Unida .\nLa raó que ha posat Esquerra Unida , a través del seu líder Pedro Escobar , és que volen esperar primer a veure si per març el Govern ja ha aprovat un decret que reguli les ajudes d'emergència social extraordinària , com van demanar en una iniciativa pròpia .\nper a marçSegons ha explicat el portaveu d'aquest grup , Pere Escobar , si en aquest termini que ell ha plantejat no es compleix el contingut d'aquesta iniciativa aprovada , llavors la seva formació donaria suport a la proposta del Grup Socialista , que no ha sortit endavant en comptar únicament amb el vot favorable del Prex - CREx .\nPropostes " buides "El PP, per la seva banda, ha rebutjat la proposta socialista amb l'argument que les iniciatives del PSOE "són molt boniques però buides" , així com que s'emmarquen en el " populisme" , i amb el plantejament també que el Govern regional està " treballant" ja en un decret que " va destinat a donar-li solució a aquests temes" (relacionats amb la situació de famílies amb necessitats ) .\nSense arribar als 18 ºEn defensa de la proposta d'impuls del seu grup d'aquest dijous , el diputat del PSOE Antonio Rodríguez Osuna ha advertit que l'empobriment dels ciutadans en els últims anys " ha estat brutal" perquè la política contra aquesta matèria " és ineficaç " i perquè " creix la desigualtat ", així com a causa del " empitjorament de la crisi" . En aquest sentit , ha lamentat la taxa de " pobresa energètica " que pateixen les famílies , el que genera "conseqüències " a la " salut " dels més desfavorits . " La despesa més important en una llar és el gas i la calefacció " , ha incidit el diputat socialista , que ha apuntat que a Extremadura "hi ha un 10 per cent els recursos li impedeixen arribar a una temperatura de 18 graus " a casa seva.\n27.000 llars passant fredDe la mateixa manera , després de lamentar que 62.000 llars a Extremadura tenen " dificultats" per fer front al rebut de la llum , ha afirmat que "són més de 27.000 llars dels que estan passant fred a l'hivern" , motiu pel qual ha reclamat mesures que evitin aquestes situacions . En concret , Rodríguez Osuna ha proposat que les famílies amb dificultats disposin d'almenys 100 litres d'aigua i 5 quilowatts / hora de llum al dia de forma gratuïta , perquè " hi ha possibilitats " econòmiques per emprendre aquesta iniciativa , ha dit , mentre que el cost de la mesura - ha afirmat- suposaria un cost no superior als 12 milions d'euros per 27.000 llars durant tot un any .\n" Energia per donar i vendre"Per la seva banda, la diputada del Prex - CREx , Fernanda Àvila , ha mostrat el suport del seu grup a la proposta socialista , ja que " seria en benefici dels extremenys " . Després d'explicar així que a Extremadura " hi ha energia per donar i vendre" , ha afegit que "el que no pot ser és que el rebut de la llum s'estigui convertint en un veritable drama per a les famílies" , ja que creix mentre que el poder adquisitiu disminueix , ha dit , i alhora ha lamentat que el mateix passa amb la factura de l' aigua .\n"Sobre la taula"Al seu torn , el portaveu d'IU - Verds - SIEX , Pere Escobar , ha advertit que els nivells de pobresa i marginació crònica "han augmentat " en els últims anys , i ha considerat que si l'accés a l'aigua potable o la llum és un "problema " per a les famílies en l'actualitat , llavors la societat " retrocedeix pràcticament 100 anys" . I ha demanat al PSOE en qualsevol cas que deixi " sobre la taula " la seva proposta d'aquest dijous , i ha insistit que si al mes de març " no està funcionant " el decret contemplat dins de la proposta d'impuls IU aprovada en l'últim ple llavors la iniciativa del PSOE tirarà endavant "amb el suport d'IU " .\n" Tornem a la càrrega ""Jo no puc votar en contra de la proposta ( del PSOE ) , però vull veure el recorregut de la proposta d'impuls ( d'IU ) que vam aprovar en l'últim ple " , ha asseverat Escobar . " Si en el mes de març no està funcionant aquest decret , tornem a la càrrega" , ha afegit , i alhora ha considerat que la " resposta" de la Renda Bàsica " no ha estat la que s'esperava " .\n" Rifant vots "Al seu torn , la diputada del PP Teresa Tortonda ha recordat que fa 15 dies una proposta d'IU parlava sobre la qüestió que proposa el PSOE ara , pel que entén que el que està passant en aquests moments és que s'estan " rifant els vots "de les persones en situació de" dificultat " . Ha preguntat si el que "realment preocupa al PSOE és tornar a manar en la comunitat" i "no " la situació de les persones en " dificultat" , ja que les iniciatives que planteja el PSOE "són molt boniques però buides" i s'emmarquen en el " populisme " .\nmort anunciadaTortonda també ha criticat el PSOE per practicar una política de " l'Extremadura dels sants innocents" , i alhora ha insistit que el Govern regional està " posant en marxa" la Renda Bàsica i està " treballant" en un decret que " va destinat a donar-li solució a aquests temes " . " Aquesta iniciativa ( del PSOE ) és al final els cops de cua d'una mort anunciada " , ha conclòs .\n"No poden esperar març"Per tancar el debat, el socialista Antonio Rodríguez Osuna ha indicat que avui dijous hi ha 119 famílies que estan recollint menjar a l'església de Santa Eulàlia, i ha insistit que " hi ha solucions " que caldria posar en marxa el parer del seu grup . Així mateix , després d'indicar a Pere Escobar ( IU ) que "cadascú voti en consciència " , ha assenyalat que la gent " no pot esperar fins al mes de març" per veure si es posa en marxa el contingut de la proposta d'impuls d'IU aprovada en l'últim ple . "Això és un debat profundament ideològic i no estem parlant de caritat " , ha insistit el diputat socialista , que ha considerat que "cal dir la veritat als ciutadans a la cara" i "donar solucions" .\nPublicat per Eduard Nogués a 13:49\nMonòleg sobre la immigració i la identitat a l'Almeria Teatre - Carme Pla interpreta 'Tractat de blanques', d'Enric Nolla. Torna als escenaris un text que ja porta acumulats aplaudiments i guardons a la motxilla, com...\nUN LLADRE OBLIDA EL SEU D.N.I. AL BAR DE REINOSA AL QUÈ HAVIA ENTRAT A ROBAR - Un jove de Reinosa de 21 anys, sense antecedents i amb evident poca traça, ha estat detingut per un robatori amb força en grau de temptativa en un bar de...\nVERGONYÒS I INTOLERABLE ANTI HOMENATGE A JAUME ARENAS - Fa uns anys vaig llegir un escrit que em va frapar. Era al respecte d’un homenatge fet a un artista a Madrid. El cronista explicava que els homen...


La Fira: el projecte de tot un poble - Diari La Veu\nEscriba el número 137839\nÉs molt difícil resumir en poques paraules què representa la Fira de Tots Sants, ja que són molts els aspectes -els sentiments, els anhels i les il·lusions- que la Fira de Cocentaina pot produir. Amb tot, és cert que és un molt bon exercici per a centrar-se en allò que és característic i deixar de banda altres consideracions.\nCom a persona que he tingut responsabilitats d’organització durant alguns anys sobre la Fira, i que és hereu del treball i esforç de diferents persones que han treballat, treballen i seguiran treballant per la nostra Fira, hi ha dues idees que considere centrals i que conformen la pedra angular del que per a mi és la Fira.\nLa primera i fonamental és que la Fira és de tot el poble de Cocentaina, tots els anys des de l’Ajuntament s’organitza un esdeveniment com aquest, però el que hem de tindre clar és que sense l’ajuda, la col·laboració, la implicació de cadascun dels veïns i veïnes del nostre poble seria impossible realitzar aquesta magnífica Fira que entre tots portem endavant i que, per tant, ha estat i ha de seguir estant per damunt de tota confrontació política i partidista. La Fira és un esdeveniment que sobrepassa unes sigles i unes persones concretes, aquests passaran però la Fira sempre hi estarà: és la Fira de Cocentaina, és un gran espai de sensacions, és sense cap mena de dubte la FIRA DE FIRES! amb majúscules. D'ací que considere un encert l’existència del Consell de Fira, on tots els representants de la societat civil i política contestana estan representats.\nLa segona, que és una conseqüència de la primera, és que és el projecte conjunt i de futur més important de Cocentaina. La Fira de Tots Sants ens ofereix l’oportunitat de vertebrar-nos i d'identificar-nos com a poble, per la Fira aguantem incomoditats, soroll, aglomeracions...perquè entenem que la Fira és una oportunitat per aglutinar esforços, per a oferir el millor de nosaltres i per a sentir-se orgullosos com a poble. És innegable que estem aconseguint-ho, malgrat les dificultats, any rere any.\nPer això no es pot entendre Cocentaina sense la Fira, i la Fira no seria possible en un poble que no fóra Cocentaina. Tan sols em resta agrair la comprensió i paciència de tots els veïns i veïnes de Cocentaina pels problemes i incomoditats que el poble pateix durant el muntatge i desmuntatge de Fira. Tots ho patim, però a la fi TOTS som partícips d’aquesta Fira que és nostra, de tots els contestans i contestanes.\nEspere i desitge que tots gaudisquen d’una bona Fira 2014.\nEscriba el número 592524


Creix la desconfiança de veïns de Galvany sobre el trasllat del pipicà dels Jardins de Piscines i Esports\nS'han reunit amb Albert Batlle i Maite Català perquè "compleixin amb la seva paraula" de traslladar l'espai abans que s'acabi el mandat\nEspai gossos de Piscines i Esports © Cedida\nRepresentants de la plataforma d’afectats de l’espai de gossos dels jardins de Piscines i Esports s’han reunit aquest dimarts al matí amb el regidor del Districte, Albert Batlle, i la gerent Maite Català, per demanar-los que “compleixin amb la seva paraula” de reubicar el polèmic pipicà que es troba a la cantonada dels carrers Ganduxer i Bori i Fontestà, segons ha pogut saber El Jardí.\nLa trobada ha estat “decebedora” segons el representant de la plataforma, Albert Bassols, perquè “no s’ha concretat res” sobre el trasllat. Bassols ha explicat al Jardí que se’ls ha citat a una nova reunió d’aquí a un mes -encara sense una data- amb presència de l’oficina de benestar animal a l’Ajuntament i de Parcs i Jardins.\nReunió de la plataforma d’afectats amb el regidor Albert Batlle i la gerent Maite Català © Cedida\nDes de la seva instal·lació d’una “forma sorpresiva” l’abril del 2018, segons cap previ avís segons la plataforma, i coincidint amb l’entrada en vigor de la prohibició d’accés dels gossos al Turó Parc, els veïns han alçat la veu per criticar condicions de “males olors” i “molt soroll” especialment a les nits. De fet, el març d’aquest any els veïns van aconseguir el tancament nocturn d’aquesta àrea d’esbarjo per a gossos i, abans, al mes d’octubre, el compromís de paraula d’Albert Batlle de traslladar l’espai a una altra zona del barri abans que s’acabi el mandat.\nS’incompleix el tancament nocturn\nDe moment però, segons la plataforma, ni una cosa ni l’altra s’han acabat de fer realitat. El tancament a les nits del pipicà va durar fins a l’estiu, segons Bassols, que assegura que des de mitjans de juny ningú de Parcs i Jardins passa a tancar amb la clau: “És com si haguessin marxat de vacances.” Sobre el trasllat, tot apuntava que l’espai escollit pel Districte eren els Jardins del Doctor Samuel Hahnemann, a 300 metres de l’actual pipicà entre les avingudes de Sarrià i de la Diagonal, però finalment en la reunió d’aquest dimarts s’ha traslladat als veïns que Parcs i Jardins ho va desaconsellar per “raons tècniques.”\nSegons Albert Bassols, els veïns -més de 160 habitatges de la zona han signat un manifest- comencen a estar “molt emprenyats” i al barri hi ha una “desconfiança creixent” amb la paraula del Districte, un fet que fa que no descartin emprendre “accions al carrer, ni la via legal.” Argumenta que l’últim estiu ha estat un “escàndol” pels veïns que com ell, viuen a 15 metres de les reixes del parc, que assegura que s’ha omplert cada nit de “passejadores amb set o vuit gossos jugant i cridant” passades de llarg les deu de la nit, l’horari en què es va acordar que tancaria el recinte.\nPlataforma Veïns Afectats Pipicà Piscines i Esports


El PP qualifica el trasllat de presos d'ETA al País Basc de «traïció» de l'Executiu - Regió7 :: El Diari de la Catalunya Central\nn El secretari general del PP, Teodoro García Egea, considera que el «trasllat» dels presos d'ETA al País Basc és una «traïció» que forma part del «peatge» que el cap de l'Executiu, Pedro Sánchez, està «pagant als seus associats» de PNB i Bildu per haver-lo ajudat a arribar al Palau de la Moncloa. Després de garantir que «no s'ha actuat de forma transparent amb aquest tema», va defensar la necessitat que el Govern socialista ofereixi explicacions dins del Pacte Antiterrorista. García Egea va assenyalar que quan el PP era al Govern va convocar aquest òrgan per «prendre decisions dins del consens». Des del seu punt de vista, aquest pacte s'hauria de reunir ara, a una setmana de l'aniversari dels atemptats de Barcelona i Cambrils, i «amb aquest canvi en el que sembla ser la nova política antiterrorista del Govern amb l'acostament de presoners al País Basc».\n«És més necessari que mai que el senyor Sánchez doni explicacions que ens permetin a tots prendre decisions de forma conjunta perquè la política antiterrorista ha de basar-se en un consens clar entre tots i no ser part del peatge que el president paga als seus socis setmana rere setmana, i que té un cost per a tots els espanyols», va manifestar.


Els advocats defenen el paper dels lletrats en la futura Llei Hipotecària | CVCA\nEncara li queda un llarg camí per a convertir-se en norma, però des dels seus inicis, l’avantprojecte de la reforma dels contractes de crèdits immobiliaris està resultant polèmic. El paper dels advocats passa pràcticament inadvertit, mentres que s’observa el paper destacat del notari inclús en assessorament jurídic.\nEls lletrats coincidixen majoritàriament en que el Consell General de l’Advocacia deurà de moure fitxa per a defendre el paper dels advocats i que en eixe tràmit parlamentari la figura del lletrat aparega com a assessor independent i professional que és.\nEl portal diari especialitzat CONFILEGAL ha consultat diverses veus autoritzades per a polsar quina opinió mereix, de moment, este avantprojecte de la reforma dels crèdits immobiliaris.\nConsultat sobre el tema, el president del Consell Valencià de Col·legis d’Advocats, Juan José Tortajada, hi ha assenyalat que “la independència que té l’advocat, és de vital importància, ja que de tot és ben conegut que, en la pràctica, qui designa la Notaria, per a l’atorgament de l’escriptura és l’Entitat Bancària.\nPer a Tortajada “La futura Llei Hipotecària, és un mitjà de tancar la porta per a evitar futurs procediments judicials, ja que el Notari que informarà de forma gratuïta, omplirà un formulari que serà firmat pel consumidor, la qual cosa comportarà que en el futur no puga al·legar desconeixement. I tot això sense oblidar que, este primer Notari, ha de ser el mateix que autoritze l’escritura”.\nSegons la seua opinió “en les escriptures hipotecàries que van ser autoritzades pels Notaris, si tenim en compte els pronunciaments judicials, podem concloure que les obligacions que assumien els consumidors, no van ser ben explicades als mateixos, en un llenguatge senzill i de fàcil comprensió. El fet de que es faça créixer de forma notable la intervenció dels Notaris, no fent cap menció a l’Advocacia, és no reconéixer el mèrit d’esta i dels Jutges, que han sigut els verdaders artífexs del restabliment dels drets dels consumidores”.\nAltres veus autoritzades de l’advocacia han parlat sobre este tema. És el cas de la Junta de Govern de l’ICAB, Eugenio Ribón, advocat, president de l’Associació Espanyola de Dret de Consum, o Vicente Pascual, degà del Col·legi d’Elx. Les seues declaracions respecte d’això les podeu llegir en l’article publicat pel diari digital CONFILEGAL.\nARTICLE COMPLET CONFILEGAL


El PSM anuncia un XVII congrés assembleari per sortir de la crisi\nNanda Ramon no optarà a la secretaria general de l'organització\nEl dessetè congrés del Partit Socialista de Mallorca (PSM) tindrà lloc els dies 6 i 7 de novembre i serà assambleari. Fugint d'una prèvia selecció de delegats, com sol ser habitual en aquests casos, els nacionalistes han optat per donar l'oportunitat als 1.500 militants de la formació de participar de principi a fi del procés i, per tant, poder votar directament al seu pròxim líder i, de passada, contribuir a tancar la crisi que provocà la dimissió en bloc de l'anterior directiva.\nAixí ho anuncià ahir la portaveu de la junta gestora, Nanda Ramon, després que dijous es reunís el Consell de Direcció Política. Ramon aprofità per confirmar que no es presentarà com a secretària general de la seva formació.\nEl congrès de novembre decidirà la composició de la nova comissió executiva, els nous membres del Consell de Direcció Política, la Comissió de Revisió de Comptes, la Comissió de Conflictes i la Comissió d'Igualtat. A més a més, Ramon va recordar que fins el 22 d'octubre es podran presentar les esmenes parcials a la ponència política i a l'organitzativa.\nAquest serà el congrés que suposarà l'abandó de la primera línia política de dos històrics del nacionalisme illenc: Mateu Morro (exsecretari general) i Pere Sampol. Ara falta saber qui agafarà el relleu.


Primària: Cicle Inicial (Escola Sant Martí): 2016\nNINOTS DE NEU MOLT CUCATONS!\nPublicado por --CICLE INICIAL-- en 10:11 Cap comentari:\nAvui els nens i nenes de segon hem donat una felicitació de nadal als nostres padrins i ells ens n'han regalat una també. Durant aquest trimestre, ells ens han ajudat a llegir però a més ens han fet passar moments molt divertits.\nPublicado por --CICLE INICIAL-- en 16:31 Cap comentari:\nCom cada any els nens i nenes de cicle inicial hem anat a la residència a visitar als avis i les àvies. Tots junts hem cantat nadales i hem rigut molt.\nPublicado por --CICLE INICIAL-- en 17:02 Cap comentari:\nBarçakids és una activitat de la F.C. Barcelona i l'objectiu és treballar els valors a través de l'esport. Els nens i nenes de Cicle Inicial i Cicle Mitjà hem treballat el respecte a través del handbol. Ens ha agradat molt!!\nPublicado por --CICLE INICIAL-- en 10:07 Cap comentari:\nTOTS JUNTS AMB LA NOSTRA CASTANYERA\nPublicado por --CICLE INICIAL-- en 10:16 Cap comentari:\nTAST DE LA TARDOR\nAquí ens podeu veure preparant una mica de menjar per avui a la tarda. Però abans de preparar-lo, entre tots, hem escrit la recepta per poder-la repetir a casa. Esperem que us agradi!\nPublicado por --CICLE INICIAL-- en 10:27 Cap comentari:\nSORTIDA CAL PONS\nCom cada any no ens podiem perdre la caminada que fem junts Educació Infantil i Cicle Inicial a Cal Pons. Aquest any degut a la pluja hem hagut de canviar la data però, tot i així, hi hem pogut anar.\nPublicado por --CICLE INICIAL-- en 9:49 Cap comentari:\nPublicado por --CICLE INICIAL-- en 17:50 Cap comentari:\nAquest dimecres els nens i nenes de cicle inicial vam anar a Berga a la trobada esportiva. Durant tot el matí vam estar participant en els jocs que ens havien preparat. Vam estar jugant amb nens i nenes d'altres escoles i ens va agradar molt, ja que, a més de passar-ho bé vam fer amics.\nPublicado por --CICLE INICIAL-- en 16:45 Cap comentari:\nTornant de les vacances de Setmana Santa els nens i nenes de 2n van fer una conferència. Van escollir l'animal que volien treballar, en van buscar informació i fotografies i van preparar uns cartolines molt boniques per tal de poder fer la seva presentació. Tots ho van fer molt bé!\nPublicado por --CICLE INICIAL-- en 11:44 Cap comentari:\nEl divendres 18 de març els alumnes de cicle inicial vam fer la mona a l'escola. Vam fer de pastissers posant-hi xocolata i decorant-la i després ens la vam menjar. Era boníssima!\nPublicado por --CICLE INICIAL-- en 11:35 Cap comentari:\nEls nens i nenes de cicle inicial vam recollir els ous que l'Easter Bunny ens va amagar pel pati... Mireu!\nPublicado por --CICLE INICIAL-- en 9:07 Cap comentari:


President Torra: "Exigim al govern espanyol que compleixi els compromisos i tiri endavant el Corredor Mediterrani"\nEl cap del Govern ha mantingut una reunió de treball amb el president i el comitè executiu de l’Autoritat Portuària de Tarragona i ha visitat les instal·lacions\nQuim Torra ha estat acompanyat del conseller de Territori i Sostenibilitat i del delegat territorial del Govern a Tarragona\nEl president Torra i el conseller Calvet amb el president del Port, durant la visita. Autor: Jordi Bedmar\nEl president de la Generalitat, Quim Torra, ha exigit avui al govern espanyol que “compleixi els terminis i tiri endavant el Corredor del Mediterrani”. “Continuem sense saber cert i clar quin any podrem comptar amb el Corredor i és una autèntica vergonya que està impedint el creixement del Port de Tarragona i que està traient oportunitats a les nostres empreses i treballadors”, perquè “els dèficits d’infraestructures són dèficits socials”, ha dit. El cap de l’Executiu ha fet avui una visita institucional al Port de Tarragona, acompanyat del conseller de Territori i Sostenibilitat, Damià Calvet.\nEl Port de Tarragona, ha explicat el president, “ha fet la feina i té construïts els accessos, però el que no hi ha és el Corredor” i això “fa que les perspectives de creixement de Tarragona i del país quedin encallades”. “Necessitem que l’estat espanyol acabi les infraestructures que són cabdals per als ports catalans”, ha insistit. En aquest context, Quim Torra ha insistit a reclamar la gestió des de Catalunya de les infraestructures portuàries. “No té cap mena de sentit que al front portuari català hi hagi ports on les decisions encara es prenguin a 500 quilòmetres d’aquí, per això vull reivindicar que d’una vegada per totes els nostres ports els puguem gestionar des del Govern de Catalunya”, ha dit.\nEl cap del Govern ha encoratjat el president del Port a “tirar endavant els projectes d’ambició i de futur” que té en marxa la infraestructura i que, ha dit, “no ho són només per a Tarragona i la seva àrea metropolitana, sinó que són també projectes de país”. “Del vostre futur i del vostre èxit en dependrà el futur i l’èxit del país”, ha dit, i ha deixat clar que “des del Govern estem al vostre costat en les vostres peticions, reivindicacions i somnis de futur”.\nEl cap del Govern ha mantingut una reunió de treball amb el president del Port de Tarragona, Josep Maria Cruset; el director general, Ramón Garcia, i el comitè executiu de l’Autoritat Portuària i s’ha reunit també amb el comitè d’empresa i amb els treballadors del Port, als quals ha volgut traslladar el seu “agraïment”, perquè, ha dit, “el més important són les persones que tiren endavant els projectes i les empreses”.\nDe la seva banda el conseller Calvet ha instat a "crear un front portuari català", perquè "darrere els ports el país avança, ens hi va l'economia, la capacitat de produir i d'exportar". Calvet també ha situat el Port de Tarragona com "un exemple d'integració amb el seu territori immediat".\nEl president del Port de Tarragona, Josep Maria Cruset, ha agraït al president de la Generalitat la seva voluntat de ser avui al port per “conèixer en detall l’organització i recollir les nostres necessitats i ajudar-nos a reivindicar temes estructurals per al nostre futur com són el Corredor del Mediterrani i l’A27 tenint operatiu, al més aviat possible, el túnel del Coll de Lilla”. Cruset ha recordat que el  Port de Tarragona “és el gran motor econòmic de la regió Catalunya sud i volem continuar sent-ho en un futur” i, per aquest motiu, “s’està fent un esforç important per augmentar la nostra competitivitat en un mercat global”.  També ha posat de manifest “l’enorme capacitat de generar riquesa  i sinergies en el territori que té el nostre Port” i ha afegit que “la nostra voluntat ferma és anar molt més enllà i mirar el futur amb les millors garanties”.\nA la visita hi han assistit, també, el delegat territorial del Govern a Tarragona, Òscar Peris, i el director general de Ports i Transports, Pere Padrosa.\nEl Port de Tarragona en xifres\nEl de Tarragona és el segon port de Catalunya en volum de tràfic, per darrere del de Barcelona. Destaca especialment pel petroli en cru i altres mercaderies relacionades amb la indústria petroquímica, així com també de productes agroalimentaris. De fet, està posicionat com a hub a la Mediterrània per a l’emmagatzematge i la distribució de productes petroquímics i lidera el moviment de productes agroalimentaris tant a l’estat espanyol com a la Mediterrània.\nL’any passat va tancar amb uns ingressos de 56,5 milions d’euros i uns beneficis de 8,7 milions. En total el Port de Tarragona genera uns 2.000 llocs de treball directes i 6.000 d’indirectes.\nVisita al Port en embarcació JPG 1015KB\nVisita al Port JPG 1,354MB\nEl president Torra amb el president del Port JPG 1,054MB\nVisita al Port JPG 1,9MB\nVisita al Port JPG 1,049MB\nFotografia de grup JPG 914KB


l'Esquella de la Torratxa: Junqueras protesta pel maltracte de Roma envers al català\nJunqueras protesta pel maltracte de Roma envers al català\nFeia 10 anys que el català era reconegut com a llengua oficial per als guies turístics de la capital italiana · El nou president de la província el va bandejar al juliol passat\nEls guies turístics oficials de Roma no poden oferir el català entre els idiomes d'atenció als turistes des de l'agost de l'any passat, tot i que feia 10 anys que sí que ho feien. Així ho va determinar l'any passat el president de la Província de Roma, Nicola Zingaretti (Partito Democratico), amb l'argument que no és una llengua oficial a la Unió Europa. Ara, l'eurodiputat Oriol Junqueras s'ha posat en contacte per carta amb Zingaretti perquè reconsideri la situació i 'els catalans puguin veure millorada la seva estada a Roma i, per tant, el turisme pugui rebre un impuls'.\nDIMECRES, 30 DE MARÇ DE 2011 11:32 H\nFeia 10 anys que el català formava part de l'oferta lingüístico-turística romana, al costat de la resta de llengües del món. Però des de l'any passat, les agències de viatges que reben peticions des dels Països Catalans per contractar visites, no tenen manera de contactar amb guies que coneguin el català, perquè no apareixen a les llistes oficials ni els guies oficials que volen atendre els turistes en aquesta llengua ja no poden obtenir la llicència atorgada per la Província de Roma.\nJunqueras ha recordat a Zingaretti que 'més d'11 milions de persones parlen el català', i que, 'en tant que és la 13a. llengua més parlada de la Unió Europea, ha estat reconeguda per les institucions europees amb un estatuts especial', fins al punt que 'tota la legislació europea adoptada per codecisió es tradueix al català' i 'tots els ciutadans es poden adreçar a les institucions europees en català'.\nL'eurodiputat republicà ressalta que el català és 'una llengua pròspera, amb reconeixement institucional, emprat tant pels mitjans de comunicació, l'empresa privada i el poder públic'.\n'Per tant, crec que aniria en benefici de la Província de Roma i pels ciutadans catalans si pogués reconsiderar la seva postura envers l'acreditació en llengua catalana per als guies turístics de la província', conclou Junqueras.\nVisitar Roma en català\nTot i que oficialment no hi hagi oferta de guies turístics en català a Roma, l'associació Romaquí mira de suplir el buit perquè 'que no reconeguin el català no vol dir que no puguem parlar-lo. És trist que els catalans quan viatgem encara haguem de canviar d'idioma i això no és just perquè el turisme no és anglès o castellà sinó que ha de ser de tots'.\nETIQUETES oriol junqueras, roma\nPublicado por jaume satorra el miércoles, marzo 30, 2011


La Llegenda de Sant Jordi – Grup Atelier\nConta la veu popular que la llegenda de Sant Jordi, el Drac i la Princesa a Catalunya s’esdevingué a la vila de Montblanc temps ha. El Drac era el més poderós dels Dracs ja que podia moure’s pel cel, per la terra i per l’aigua. I la Princesa era la més Princesa de totes car era la mateixa filla del Rei.\nExtracte del llibre “Les tradicions religioses de Catalunya; St Jordi i el Drac dels quatre elements», d’Anna de Valldaura.\nhttps://grupatelier.com/wp-content/uploads/2020/04/Prédication_de_Jean-Baptiste_et_Combat_de_saint_Georges.jpg 372 1024 adminatelier https://grupatelier.com/wp-content/uploads/2019/10/Logo-header-232x300.png adminatelier2020-04-23 09:00:002020-09-25 22:09:38La Llegenda de Sant Jordi\nAJUDANT-TE AMB LA MIRADA AL FUTUR!!!! Com viatjar sense sortir de casa?


Agriturismo Le Maceie Castiglion Fiorentino Itàlia - Ofertes d'hotels amb els MILLORS DESCOMPTES EN LÍNIA\nLocalita Mammi 62, Castiglion Fiorentino, Castiglion Fiorentino, Itàlia, 52043 - Veure al mapa\nMés informació sobre Agriturismo Le Maceie\nSi el que està buscant és per un hotel ben situat a Castiglion Fiorentino, no busqui més enllà de Agriturismo Le Maceie. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAgriturismo Le Maceie ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, express check-in/check-out, aparcament de cotxes, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, insonorització, telèfon, aparell de televisió LCD/pantalla de plasma, nevera a cada habitació. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Agriturismo Le Maceie és un lloc ideal d'estada pels viatgers que busquin encant, comfort i facilitat a Castiglion Fiorentino.\nCal que informeu el Agriturismo Le Maceie de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Comença la preinscripció escolar en línia - Diari digital de Ràdio Platja d'Aro\nComença la preinscripció escolar en línia\nEl procés s’activa als graus de segon cicle d’educació infantil, primària i secundària\nA causa de la pandèmia de la Covid-19, la preinscripció pel curs escolar 2020-2021 comença avui en línia, tot i que en els pròxims dies també es podrà dur a terme presencialment amb cita prèvia en el cas de les famílies que per motius extraordinaris no l’hagin pot fer a internet.\nAquí teniu l’enllaç a través del qual es pot realitzar la preinscripció telemàtica i el formulari en paper per realitzar la preinscripció presencialment amb cita prèvia en els pròxims dies.\nSi cal fer alguna modificació a la preinscripció telemàtica, també hi ha aquest enllaç.\nEn el cas de la preinscripció telemàtica s’ha de fer arribar el resguard i la documentació per correu electrònic a la mateixa escola per correu electrònic. Teniu accés a informació detallada de cada centre clicant a sobre els enllaços:\nA Castell-Platja d’Aro, les preinscripcions a les escoles bressol de Platja d’Aro i Castell d’Aro començaran en els pròxims dies. Us informarem abans del cap de setmana. La regidoria d’Ensenyament està enllestint el calendari.\nAquesta és la informació que facilita la Generalitat de Catalunya:\nPrevious Previous post: 496 diagnosticats, 53 morts i 146 altes\nNext Next post: La configuració de les terrasses a partir de 3 models proporcionats per l’Ajuntament


L’Ajuntament de València manté les ampliacions de les terrasses per compensar les restriccions del 30% d’aforament interior | Valencia Extra\nLa regidora d’Espai Públic, Lucia Beamud, s’ha reunit amb representants de la Federació d’Associacions Veïnals de València, Federació d’Hosteleria de València, la Coordinadora Empresarial d’Ocio y Hosteleria de la Comunitat Valenciana (CEOH) i Unió Gremial per fer balanç del funcionament de les ampliacions temporals de terrasses a causa del coronavirus que van ser autoritzades el passat maig de 2020.\nBeamud ha fet realitzat dos anuncis en la reunió. El primer és que l’Ajuntament de València mantindrà les ampliacions de les terrasses per a compensar la restricció del 30% d’aforament que encara s’imposa als establiments d’hostaleria amb motiu de la pandèmia de covid-19. Tal com es va acordar en maig de 2020, aquestes ampliacions seran temporals fins que deixen d’existir limitacions.\nA més, Lucía Beamud ha anunciat que el servici d’inspecció de l’Ajuntament de València, en col·laboració amb la Policia Local de la ciutat, duran a terme a partir dels pròxims dies una campanya contundent d’inspeccions en els espais més tensats de la ciutat a nivell de terrasses, que són Russafa, Ciutat Vella, el Cedre i plaça Hondures.\nL’objectiu és que es respecten escrupolosament les normes establertes per a les ampliacions de les terrasses de manera que disminuïsquen les queixes que últimament s’han produït per part dels veïns i veïnes d’estos sectors de la ciutat. “Com sempre, des de l’Ajuntament de València intentem mantenir una postura equilibrada i sensata, i en este cas apostem per facilitar al sector de l’hostaleria el seu treball en una situació complicada i de restriccions, però també apostem per vigilar que ningú se salte les normes i aprofite per a posar un nombre de taules i cadires fora d’allò estipulat, amb les consegüents molèsties veïnals que això ocasiona”.\nSegons la normativa actual, les sancions per incompliment de les ordenances de terrasses oscil·len entre 700 i 3.000 euros i quan es produeix reiteració d’incompliment s’estipula una denegació del permís a la terrassa per dos anys.


Catalunya registra el 37,6 % de les patents espanyoles durant el 2017. Universitats i Recerca\nCatalunya registra el 37,6 % de ...\nCatalunya segueix liderant, un any més, els registres de sol·licituds de patents a l’Estat espanyol. L’any 2017, en nombres absoluts, de les 1.676 sol·licituds de patents espanyoles, 633 (el 37,6 %) es van fer des de Catalunya. Aquest percentatge és 2,5 punts per sobre del 35,1 % de l’any anterior (2016) i 3,8 punts per sobre del 33,8 % de l’any 2015. Les empreses i institucions catalanes que han presentat més sol·licituds són Laboratoris Esteve (26), la Universitat Autònoma de Barcelona (UAB, 26) i Seat (11).\nMadrid és la segona comunitat que ha presentat un nombre més gran de sol·licituds (326, que representen un 19,3 % del total i un descens respecte del 20,6 % de l’any anterior), seguida del País Basc (212, el 12,6 %, tot i que l’any 2016 havia estat del 13,4 %).\nPel que fa al rànquing per ciutats, el lideratge és per a Barcelona, que registra 565 sol·licituds de patents davant de les 326 de Madrid.\nL’OEP ha rebut 165.590 sol·licituds de patents europees aquest 2017, una xifra que suposa un increment del 3,9 % respecte del 2016 i un nou rècord. L’estat del món que presenta més sol·licituds en aquesta oficina són els Estats Units (26 %), seguit d’Alemanya (15 %) i el Japó (13 %). La Xina ha registrat un fort creixement, i se situa per primer cop entre els cinc països amb més sol·licituds juntament amb els Estats Units, Alemanya, el Japó i França. L’Estat espanyol, per nombre de patents sol·licitades, és el 17è del món i representa un 1 % del total de sol·licituds. Pel nombre de sol·licituds, si Catalunya fos un estat, se situaria en la posició 23 del rànquing mundial.\nInforme anual 2017 de l’Oficina Europea de Patents (OEP)